OpenLLM-France/wikimedia huggingface dataset:
# World Padel Tour

El World Padel Tour (WPT) és el campionat de pàdel professional més important del món, tant pel nivell organitzatiu dels tornejos com per la participació dels millors jugadors a nivell internacional. Des del 2017 fins al 2021 va ser televisat per Gol i partir de l'any 2022, per Movistar Plus+ a Espanya.
Els tornejos del World Padel Tour van començar l'any 2013, i es van posicionar com el circuit professional de referència en substitució a l'anterior, el Padel Pro Tour, i és fruit de l'acord entre el grup d'organitzadors de Tornejos Professionals de Pádel, l'Associació de Jugadors Professionals de Pàdel (AJPP) i l'Associació Femenina Espanyola de Pàdel (AFEP).
El circuit WPT es gestionat per Setpoint Events SA, filial de SA Damm, la qual estableix la seva normativa, així com els premis destinats als guanyadors. Grupo Galis World és el fabricant de les pistes de pàdel oficials de WPT el 2023.
Cada any se celebren entre 15 i 25 tornejos WPT més un Master Final en què s'enfronten les millors parelles del rànquing. Els jugadors participants recorren diferents ciutats del món per anar sumant punts i entrar al Master Final, on tan sols juguen els 16 millors jugadors de cada rànquing després de completar la temporada regular. Es disputen proves masculines i femenines, encara que hi ha algun torneig a l'any que és tan sols masculí.
En el pla esportiu, alguns dels jugadors més significatius del circuit són Arturo Coello, Fernando Belasteguín, Agustín Tapia, Alejandro Galán, Paquito Navarro, Sanyo Gutiérrez, Pablo Lima o Juan Lebrón en homes i Gemma Triay, Paula Josemaría, Mapi Sánchez Alayeto, Majo, Marta Marrero o Alejandra Salazar en dones.
World Padel Tour ha crescut exponencialment a nivell de repercussió internacional i d'audiències televisives. Això ha provocat que el circuit professional aconseguís expandir-se l'any 2023 a un total de 14 països en la temporada més global de la seva història i acaparés l'atenció de grans corporacions de comunicació de tot el món.

## Més vegades nº1 del rànquing WPT

Aquests són els jugadors i jugadores que han finalitzat algun any com a números 1 del rànquing.

### Modalitat masculina

| Pos. | Jugador | Vegades nº1 | Anys |
| 1 | Fernando Belasteguín | 5 | 2013, 2014, 2015, 2016, 2017 |
| 2 | Juan Lebrón | 4 | 2019, 2020, 2021, 2022 |
| 3 | Alejandro Galán | 3 | 2020, 2021, 2022 |
| = | Pablo Lima | 3 | 2015, 2016, 2017 |
| 5 | Juan Martín Díaz | 2 | 2013, 2014 |
| 6 | Paquito Navarro | 1 | 2019 |
| = | Sanyo Gutiérrez | 1 | 2018 |
| = | Maxi Sánchez | 1 | 2018 |

## Referències

* ↑ PádelSuis. «Conoce la historia del World Padel Tour» (en castellà), 15-10-2021. [Consulta: 21 setembre 2023].
* ↑ Álvarez, Rodrigo Vázquez. «Todos los número 1 de la historia de World Padel Tour» (en espanyol europeu), 31-05-2023. [Consulta: 21 setembre 2023].
* ↑ «World Padel Tour | Página Web Oficial» (en espanyol europeu). worldpadeltour.com. [Consulta: 26 febrer 2023].
# World Ports Classic 2015

La World Ports Classic 2015, 4a edició de la World Ports Classic, es va disputar el 23 i 24 de maig de 2015 sobre un recorregut de 359 km repartits entre dues etapes. La cursa formava part del calendari de l'UCI Europa Tour 2015, amb una categoria 2.1.
El vencedor fou el belga Kris Boeckmans (Lotto Soudal), amb onze segons d'avantatge sobre Danilo Napolitano (Wanty-Groupe Gobert) i Yauheni Hutarovich (Bretagne-Séché Environnement). Boeckmans també guanyà la classificació dels punts, mentre Rudy Barbier (Roubaix Lille Métropole) guanyà la dels joves. El Lotto Soudal fou el vencedor de la classificació per equips.

## Equips

L'organització convidà a prendre part en la cursa a quatre equips World Tour, deu equips continentals professionals i quatre equips continentals:
* equips World Tour: Astana Qazaqstan Team, Lotto Soudal, Team LottoNL-Jumbo, Team Giant-Alpecin
* equips continentals professionals: Bora-Argon 18, Bretagne-Séché Environnement, Cofidis, Cult Energy, MTN Qhubeka, Team Europcar, Roompot Oranje Peloton, Topsport Vlaanderen-Baloise, Wanty-Groupe Gobert, Unitedhealthcare
* equips continentals: Join-S-De Rijke, Metec-TKH, Roubaix Lille Métropole, Wallonie-Bruxelles

## Etapes

| Etapa | Data | Recorregut | Km | Vencedor d'etapa | Líder de la general | Ref. |
| 1a | 23 de maig | Rotterdam - Anvers | 195 | Andrea Guardini (ITA) | Andrea Guardini (ITA) | |
| 2 | 24 de maig | Anvers - Rotterdam | 164 | Kris Boeckmans (BEL) | Kris Boeckmans (BEL) | |

## Classificació final

| | Ciclista | Equip | Temps |
| 1 | Kris Boeckmans (BEL) | Lotto Soudal | 7h 32' 48" |
| 2 | Danilo Napolitano (ITA) | Wanty-Groupe Gobert | + 11" |
| 3 | Yauheni Hutarovich (BLR) | Bretagne-Séché Environnement | + 11" |
| 4 | Rudy Barbier (FRA) | Roubaix Lille Métropole | + 12" |
| 5 | Alessandro Bazzana (ITA) | UnitedHealthcare | + 13" |
| 6 | Tiesj Benoot (BEL) | Lotto Soudal | + 15" |
| 7 | Edward Theuns (BEL) | Topsport Vlaanderen-Baloise | + 17" |
| 8 | Roy Jans (BEL) | Wanty-Groupe Gobert | + 17" |
| 9 | Michael Van Staeyen (BEL) | Cofidis | + 17" |
| 10 | Johim Ariesen (NED) | Metec-TKH-Mantel | + 17" |

## Evolució de les classificacions

| Etapa | Vencedor | Classificació general | Classificació per punts | Classificació dels joves | Classificació per equips |
| 1 | Andrea Guardini | Andrea Guardini | Andrea Guardini | Rudy Barbier | Cofidis |
| 2 | Kris Boeckmans | Kris Boeckmans | Kris Boeckmans | Rudy Barbier | Lotto Soudal |
| Final | Final | Kris Boeckmans | Kris Boeckmans | Rudy Barbier | Lotto Soudal |

## Referències

* ↑ «Guardini wins World Ports Classic opener in Antwerp». cyclingnews.com, 24-05-2015 [Consulta: 27 maig 2015].
* ↑ «Boeckmans wins World Ports Classic overall title». cyclingnews.com, 25-05-2015 [Consulta: 27 maig 2015].
# World Register of Marine Species

La World Register of Marine Species (WoRMS) és una base de dades fundada el 2008 que inclou una exhaustiva llista de noms d'organismes marins. El contingut del registre és editat i mantingut per científics especialistes en cada grup d'organismes. Aquests taxonomistes controlen la qualitat de la informació, que és reunida des de diverses bases de dades regionals o específiques per tàxon. WoRMS mostra els noms vàlids de tots els organismes marins coneguts, però també conté informació sobre sinònims i noms incorrectes.

## Referències

* ↑ «Towards a World Register of Marine Species». World Register of Marine Species. [Consulta: 16 febrer 2009].
# Vérkhniaia Toima

Vérkhniaia Toima (en rus: Верхняя Тойма) és un poble de l'óblast de Kírov, a Rússia, segons el cens del 2010 tenia 200. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# Jaume Sabater Vallès

Jaume Sabater Vallés (Reus, 1899 - 1978) va ser un metge català.
Va estudiar batxillerat a Reus i la carrera de medicina a Madrid i es va especialitzar en malalties del tòrax. Cap al 1923 s'instal·là a Reus. A més de ferm partidari de mesures preventives contra la tuberculosi, com ara el contacte amb la natura, va ser l'introductor de la pràctica del pneumotòrax, que va ser clau en la lluita contra la malaltia fins a l'aparició dels antibiòtics i quimioteràpics. Va ser director del dispensari provincial antituberculós de Reus des de la seva obertura el 1928 fins al 1969. Va ser membre del grup d'escriptors local anomenats "La Peixera" però no consta cap obra seva publicada i els seus escrits foren sempre en revistes mèdiques, com ara el Boletín Médico de Reus, Fulls clínics, i també a la Revista del Centre de Lectura, entitat amb la qual col·laborà. El 1931 participà en les interessants "Converses sobre temes d'interès local" que serviren després per planificar la política municipal durant la República. Amb el doctor Domènech van fer un viatge d'estudis a Suïssa, el 1932, per conèixer amb detall les escoles d'aire i sol que volien implantar aquí. Al Centre de Lectura va ser un dels impulsors, el 1953, de l'Hemeroteca Mèdica, una associació que utilitzava unes sales de l'entitat i que reunia els metges de Reus i de la comarca, on es rebien subscripcions de revistes mèdiques europees i americanes, per tal de mantenir al dia els coneixements professionals i publicava una revista: Acta Clínica de Hemeroteca Médica, on els metges reusencs hi feien aportacions.
Fa pocs anys se li va dedicar una plaça a Reus, al carrer de Sant Joan, on hi ha l'estàtua del gegant indi, al costat de l'Hospital i del Dispensari Antituberculós.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 582.
* ↑ Amorós, Xavier. Temps estranys: clarobscurs en la llarga postguerra reusenca: llibre segon 1951-1960. Reus: Associació d'Estudis Reusencs, 2002, p. 30. ISBN 8493232408.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 41. ISBN 9788497916929.

## Enllaços de referència

* Jaume Sabater i Vallès | Galeria de Metges Catalans
# Jaume Rovira (compositor)

Jaume Rovira fou mestre de capella i organista de la Catedral-Basílica del Sant Esperit de Terrassa entre 1667 i 1668.

## Referències

* ↑ Gregori i Cifré, Josep Maria Inventaris dels fons musicals de Catalunya. Volum 1: Fons de la catedral-basílica del Sant Esperit de Terrassa. Barcelona: Generalitat de Catalunya. Departament de Cultura i Mitjans de Comunicació, 2007.
# James Anderson

«James Anderson» té aquests significats:
* James Anderson (actor estatunidenc) (1921−1969), actor estatunidenc.
* James Anderson (tennista) (1894−1973), tennista australià.
* James Anderson (pastor) (1678-1739), pastor presbiterià i francmaçó
* James Anderson (enginyer), enginyer escocès del segle XIX
# James Amelang

James Amelang (Louisville, Kentucky, 1952) és un historiador estatunidenc, especialista en història moderna.
Entre 1981 i 1988 fou professor de la Universitat de Florida, així com de la Universitat d'Alcalá de Henares fins al 1989. Des de 1989, ha estat professor a la Universitat Autònoma de Madrid.
La seva recerca s'ha basat en les expressions culturals dels grups urbans. Entre les seves obres cal destacar Honored Citizens of Barcelona (1986) on parla sobre els mecanismes de formació de la identitat de la classe alta barcelonina. Altres treballs giren sobre texts autobiogràfics d'autors dels grups més populars, com per exemple, en col·laboració amb Xavier Torres Sans, del de Dietari d'un any de pesta: Barcelona, 1651 (1989), de Miquel Parets, i el seu propi llibre, The flight of Icarus: Artisan Autobiography in Early Modern Europe (1998).
# It

«It» té aquests significats:

## Cinema

* It (pel·lícula de 1927), pel·lícula estatunidenca estrenada el 1927, dirigida per Clarence G. Badger i Josef von Sternberg
* It!, pel·lícula britànica estrenada el 1967, protagonitzada per Roddy McDowall
* It (minisèrie), minisèrie sobre la novel·la de Stephen King
* I.T. (pel·lícula), pel·lícula estrenada el 2016, protagonitzada per Pierce Brosnan
* It (pel·lícula de 2017), pel·lícula estatunidenca estrenada el 2017, basada en la novel·la de Stephen King
* It Chapter Two, pel·lícula estatunidenca estrenada el 2019, seqüela de la de 2017

## Informàtica

* .it, domini de primer nivell territorial a Itàlia
* Tecnologia de la informació, sovint abreujada IT (Information Technology)
# It's My Life (cançó)

It's My Life és un tema synthpop escrit per Mark Hollis i Tim Friese-Greene per al segon àlbum del grup britànic Talk Talk It's My Life aparegut el 1984. La cançó fou la primera col·laboració entre Hollis i Friese-Greene. El tema It's My Life fou el primer single de l'àlbum i va aparèixer el gener de 1984 i és una mostra del so New Romantic en els àlbums més experimentals. El tema va arribar la número 46 de la Gran Bretanya (èxit molt relatiu), igual que als Estats Units on va arribar al 31.
El 1990 el tema fou inclòs en la compilació Natural History: The Very Best of Talk Talk, amb millor èxit a la Gran Bretanya que no quan va aparèixer per primer cop.
El tema apareix en el Rockstar Games, un videojoc per a PlayStation. El grup No Doubt en va fer una versió el 2003 en la seva compilació The Singles 1992-2003, que va obtenir un èxit considerable.
# Janet Yang

Janet Yang (en xinès tradicional: 楊燕子; en xinès simplificat: 杨燕子; en pinyin: Yáng Yànzi; Queens, Nova York, 13 de juliol de 1956) és una reputada productora estatunidenca. En actiu a Hollywood des de la dècada del 1980, ha participat en nombroses pel·lícules i ha col·laborat en televisió guanyant diversos guardons durant la seva trajectòria. Algunes de les produccions amb més ressò en què ha participat són L'Imperi del sol (1987), The Joy Luck Club (1993), L'escàndol de Larry Flynt (1996), Zero Effect (1998), High Crimes (2002), Dark Matter (2007) o l'pel·lícula d'animació, Over the Moon (2020), nominada a l'Oscar. Des de l'agost de 2022 ostenta la presidència de l'Acadèmia de les Arts i les Ciències Cinematogràfiques, essent la primera dona estatunidenca d'origen asiàtic a ocupar aquest càrrec.

## Trajectòria

És graduada en estudis xinesos per la Universitat de Brown i màster en administració d'empreses a la Universitat de Colúmbia. Yang fou presidenta de World Entertainment a San Francisco on dedicà els seus esforços a expandir aquesta petita distribuïdora local especialitzada en pel·lícules de Hong Kong que va obtenir els drets de representació exclusius als Estats Units d'Amèrica per a totes les pel·lícules produïdes a la República Popular de la Xina. Algunes de les obres que distribuí eren dels reconegudíssims cineastes xinesos com Zhang Yimou i Chen Kaige, entre d'altres.

## Filmografia

| Any | Pel·lícula | Càrrec |
| 1984 | East to West: America Through the Eyes of Chinese | Productora |
| 1987 | L'imperi del sol | Assessora producció |
| 1991 | Iron Maze | Productora associada |
| 1992 | Zebrahead | Productora executiva |
| 1992 | South Central | Productora |
| 1993 | The Joy Luck Club | Productora executiva |
| 1994 | The New Age | Co-Productora |
| 1995 | Indictment: The McMartin Trial | Productora executiva |
| 1995 | Killer: A Journal of Murder | Productora |
| 1996 | The People vs. Larry Flynt | Productora |
| 1998 | Zero Effect | Productora |
| 1998 | Savior | Productora |
| 2002 | El pes de l'aigua | Productora |
| 2002 | High Crimes | Productora |
| 2004 | Kingdom Hospital | Productora |
| 2007 | Dark Matter | Productora |
| 2008 | Year of the Fish | Productora executiva |
| 2009 | Qi Chuan Xu Xu | Productora executiva |
| 2010 | Chinese High School Musical | Productora |
| 2012 | Shanghai Calling | Productora |
| 2013 | One Night Surprise | Productora |
| 2014 | Documented | Productora executiva |
| 2020 | Over The Moon | Productora executiva |

## Referències

* ↑ Coyle, Jake. «Producer Janet Yang Elected President of Film Academy» (en anglès). Bloomberg - Europe Ediction, 02-08-2022. [Consulta: 3 agost 2022].
* ↑ «Janet Yang elected Academy President» (en anglès). The Oscars, 02-08-2022. [Consulta: 3 agost 2022].
* ↑ Hirahara, Naomi. Distinguished Asian American Business Leaders (en anglès). Greenwood Publishing Group, p. 219–221.
# Jamli

Jamli fou un estat tributari protegit, una thikana feudatària de Jhabua al modern Madhya Pradesh, amb una superfície de 143 km² i tres pobles amb 3.359 habitants. Jamli fou fundada pel thakur Kishor Singh el 1752. El darrer thakur fou Shivraj Sharan Singh que va pujar al tron el 3 de novembre de 1932, va accedir a l'Índia el 1948 i va morir el 15 d'agost de 1980.

## Referències

* ↑ «Genealogia». Arxivat de l'original el 2009-05-29. [Consulta: 1r octubre 2009].
# Janela (Cap Verd)

Janela (crioll capverdià Jenéla) és una vila a l'est de l'illa de Santo Antão a l'arxipèlag de Cap Verd. Està situada a la costa de l'oceà Atlàntic, 4 km al sud-est de Pombas i 14 km al nord-est de la capital de l'illa Porto Novo. El poble central, Pontinha, es troba en una península rocosa. Altres llogarets estan situades a la vall del riu Ribeira da Janela.
A uns 2 km a l'est de la localitat hi ha el punt més oriental de l'illa, Ponta do Tumbo i el seu far també conegut com a Far de Fontes Pereira de Melo, que és rarament actriu des de l'any 2006.
No gaire lluny de Janela, el llit del riu compta amb la Pedra Scrivida (o Pedra Escrivida), descrita per Gavin Menzies al seu llibre contravertit 1421: The Year China Discovered the World
El resident més notable és Antoninho Travadinha (conengut com a Travadinha), un dels músics més autodidactes del país. L'equip de futbol és la União Desportivo Janela (UD Janela) que juga al a primera divisió del Nord de Santo Antão.

## Vegeu també

* Llista de nuclis de població de Cap Verd
# Xirovka

Xirovka (en rus: Шировка) és un poble de l'óblast de Saràtov, a Rússia, segons el cens del 2010 tenia 96 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Xirp

Un xirp és un senyal en què la freqüència augmenta (up-chirp) o disminueix (own-chirp) amb el temps. En algunes fonts, el terme xirp s'utilitza indistintament amb el senyal d'escombrat. S'aplica habitualment als sistemes de sonar, radar i làser, i a altres aplicacions, com ara comunicacions d'espectre estès (vegeu espectre estès de xirp). Aquest tipus de senyal s'inspira biològicament i es produeix com un fenomen degut a la dispersió (una dependència no lineal entre la freqüència i la velocitat de propagació dels components de l'ona). Normalment es compensa mitjançant l'ús d'un filtre coincident, que pot formar part del canal de propagació. Tanmateix, depenent de la mesura de rendiment específica, hi ha millors tècniques tant per al radar com per a la comunicació. Com que es va utilitzar en radar i espai, també s'ha adoptat per als estàndards de comunicació. Per a aplicacions de radar d'automòbil, se sol anomenar forma d'ona modulada en freqüència lineal (LFMW).
En l'ús de l'espectre expandit, els dispositius d'ona acústica de superfície (SAW) s'utilitzen sovint per generar i demodular els senyals xirp. En òptica, els polsos làser ultracurts també presenten xirp, que, en els sistemes de transmissió òptica, interacciona amb les propietats de dispersió dels materials, augmentant o disminuint la dispersió total dels polsos a mesura que es propaga el senyal. El nom és una referència al so de xiuxiuejar que fan els ocells; veure la vocalització dels ocells.

## Definicions

Les definicions bàsiques aquí es tradueixen com la ubicació de les magnituds físiques comunes (fase), velocitat (velocitat angular), acceleració (chirpyness). Si una forma d'ona es defineix com:
$x(t)=\sin \left(\phi (t)\right)$
aleshores, la freqüència angular instantània, ω, es defineix com la velocitat de fase donada per la primera derivada de fase, sent la freqüència ordinària instantània, f, la seva versió normalitzada:
$\omega (t)={\frac {d\phi (t)}{dt}},\,f(t)={\frac {\omega (t)}{2\pi }}$
Finalment, el xiratge angular instantani, γ, es defineix com la segona derivada de la fase instantània o la primera derivada de la freqüència angular instantània, essent el xirp ordinri instantani, c, la seva versió normalitzada:
$\gamma (t)={\frac {d^{2}\phi (t)}{dt^{2}}}={\frac {d\omega (t)}{dt}},\;c(t)={\frac {\gamma (t)}{2\pi }}={\frac {df(t)}{dt}}$
Per tant, el xirp és la velocitat de canvi de la freqüència instantània.

## Referències

* ↑ Mathuranathan. «Chirp Signal - FFT & PSD in Matlab & Python» (en anglès). https://www.gaussianwaves.com,+25-07-2014.+[Consulta: 31 maig 2023].
* ↑ Lee, Tae-Yun; Jeon, Se-Yeon; Han, Junghwan; Skvortsov, Vladimir; Nikitin, Konstantin «"A Simplified Technique for Distance and Velocity Measurements of Multiple Moving Objects Using a Linear Frequency Modulated Signal"». IEEE Sensors Journal, 16, 15, 2016, pàg. 5912–5920. Bibcode: 2016ISenJ..16.5912L. DOI: 10.1109/JSEN.2016.2563458.
* ↑ «Chirp Signal - an overview | ScienceDirect Topics» (en anglès). https://www.sciencedirect.com,+2003.+[Consulta: 31 maig 2023].
* ↑ «Swept-frequency cosine - MATLAB chirp» (en anglès). https://www.mathworks.com.+[Consulta: 31 maig 2023].
# Xirvan (desambiguació)

«Xirvan, Shirvan, Şirvan, Shirwan o Shervan» té aquests significats:
* Xirvan, territori equivalent a la moderna república de l'Azerbaidjan i el sud de Daguestan al Caucas
* Kanat de Xirvan: Estat desaparegut que va existir a la zona de Xirvan entre 1748 i 1805
* Xirvan (Azerbaidjan), en àzeri Şirvan, nom adoptat el 2008 per la ciutat medieval de Xakhverdi, rebatejada pels russos Zubovka, i pels bolxevics Ali Bayramli (1938), La ciutat és el centre de la municipalitat del mateix nom, una de les divisions administratives de l'estat
* Comtat de Xirvan, comtat de la província del Khorasan del Nord a l'Iran
* Xirvan (districte), districte (bakhsh) del comtat de Xirvan i Txardaval, a la província d'Ilam, també a l'Iran
* Şirvan (Turquia) districte de la província de Siirt a Turquia
* Xirvan antic nom de Xirvandjug o Lernakert (armeni: Լեռնակերտ), a la província de Xirak a Armènia
* Xirvan (Afganistan), vila a l'Afganistan
* Parc Nacional de Shirvan, parc nacional de l'Azerbaidjan
* Shirvan o Principat de Shirawan, petit estat autònom kurd a la riba dreta del Bohtan que va existir dels segles XIV a XIX, al sud de Khizan
# Jean-Jacques Robson

Jan Jacques Robson o Jean-Jacques Robson (Dendermonde, Flandes Oriental, 4 de desembre, 1723 - Tienen, Brabant Flamenc, 24 d'octubre, 1785), fou un compositor i organista flamenc d'origen anglès.
Va cantar a l'"Onze Lieve Vrouwkerk" a Dendermonde cap al 1734 i el 1749 es va convertir en director de cor del col·legi "Germanuskerk" a Tienen, càrrec que va ocupar fins a 1783. Les llistes de subscripcions adjuntes a diverses de les seves obres indiquen que va ocupar un càrrec important en la vida musical del seu temps. El 1772, amb François Krafft i Ignaz Vitzthumb, van servir en un jurat d'adjudicadors establerts per ocupar el càrrec d'organista de St Rombout i campaner de la ciutat de Mechelen. Se sap que va escriure peces de campana per a aquesta competició, però encara no s'ha descobert cap. Gregoir, que considerava Robson un dels majors organistes del període, va afirmar que tenia en possessió més de 200 composicions del seu orgue, però la seva única obra existent coneguda per l'orgue és una col·lecció de peces per a clave, dos violins, viola i violoncel i una sèrie, no impresa, de preludis per a orgue.

## Bibliografia

* Enciclopèdia Espasa, vol. 51, pàg. 1052. (ISBN-84-239-4551-0)
# Xeremétievka (Omsk)

* Per a altres significats, vegeu «Xeremétievka».
Xeremétievka (en rus: Шереметьевка) és un poble de l'óblast d'Omsk, a Rússia, que en el cens del 2010 tenia 356 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Xercès Louis

Xercès Louis (31 d'octubre de 1926 - 1978) fou un futbolista francès.

## Selecció de França

Va formar part de l'equip francès a la Copa del Món de 1954. He won 12 caps for France between 1954 and 1956.

## Referències

* ↑ «France - Trainers of First and Second Division Clubs». Arxivat de l'original el 2018-10-21. [Consulta: 2 febrer 2018].
* ↑ «Xercès Louis» (en anglès). FootballDataBase.eu. [Consulta: 8 agost 2021].
* ↑ «French Federation Profile». Arxivat de l'original el 2018-02-03. [Consulta: 2 febrer 2018].
* ↑ Profile a sitercl.com